Aprobată  
prin ordinul ministrului educației și cercetării  
nr. \_\_\_\_\_\_ din \_\_\_\_\_ \_\_\_\_\_\_\_\_\_\_\_ 2024

*Proiect*

**Metodologia  
de organizare și desfășurare  
a evaluării competențelor digitale ale cadrelor didactice  
din învățământul general și profesional secundar**

Chișinău 2024

# DISPOZIȚII GENERALE

1. Evaluarea competențelor digitale este organizată în baza Strategiei Educația 2030, Strategiei de transformare digitală a Republicii Moldova pentru anii 2023-2030, Ordinului Ministrului Educației și Cercetării nr. 1110/2023 cu privire la aprobarea Cadrului de competențe digitale al cadrelor didactice din educație.
2. Prezenta Metodologie stabilește procedura de evaluare a nivelului de stăpânire de către candidați a competențelor în vederea îndeplinirii standardelor de competențe digitale în sistemul educațional.
3. Dreptul de a solicita evaluarea nivelului de stăpânire a competențelor digitale în baza prezentei Metodologii îl au cadrele didactice din învățământul general și profesional tehnic.
4. Competențele digitale, termenele și modalitatea de organizare și desfășurare a evaluării sunt aprobate prin ordinul Ministrului Educației și Cercetării.
5. Evaluarea nivelului de stăpânire a competențelor digitale este organizată în instituțiile de învățământ în care activează candidații, Centrele de testare, autorizate de către Ministerul Educației și Cercetării și în Centrul național de certificare.
6. Urmare a promovării evaluării competențelor digitale cadrului didactic i se eliberează Certificatul de competență digitală de nivel de la A1 la C2, modelul căreia este aprobat de Ministerul Educației și Cercetării.
7. Cadrelor didactice care dețin gradul didactic I (unu) sau superior la disciplina Informatică li se eliberează, la solicitare, Certificatul de competențe digitale de nivel B2, respectiv C1, fără a trece procedurile de evaluare.
8. Datele personalizate cu referire la rezultatele evaluării competențelor digitale pentru cadrele didactice sunt stocate, prelucrate și administrate conform prevederilor Legii nr. 133/2011 privind protecția datelor cu caracter personal.
9. Evaluarea nivelului de stăpânire a competențelor digitale se va desfășura prin realizarea următoarelor activități:

|  |  |
| --- | --- |
| **Nivel** | **Activități** |
| A1 | * Susținerea de către candidat a testului on-line. Testul va fi administrat în mod de autoevaluare (calculatorul de pe care va fi accesat testul, data și ora vor fi la discreția candidatului). |
| A2 | * Susținerea testului on-line. Administrarea testului se va desfășura în spațiile controlate ale unuia din Centrele de testare, la o dată și la o oră prestabilită. |
| B1 | * Elaborarea de către candidat a *Portofoliu digital*. * Prezentarea Portofoliului digital în cadrul Ședinței Consiliului profesoral al instituție de învățământ în care activează candidatul. * Susținerea de către candidat a testului on-line. Testul va fi administrat în spațiile controlate ale unui din Centrele de testare, la o dată și la o oră prestabilită. * Evaluarea on-line a Portofoliului digital de către experții desemnați de Centrul național de certificare. * Susținerea on-line a Interviului de performanță în Comisia de evaluare a competențelor digitale, desemnată de Centrul național de certificare. |
| B2 | * Elaborarea de către candidat a *Raportului de autoevaluare a nivelului de utilizare inovațională a mijloacelor pedagogiei digitale în propriile activități didactice și de mentorat*. * Prezentarea Raportului de autoevaluare a nivelului de utilizare inovațională a mijloacelor pedagogiei digitale în propriile activități didactice și de mentorat în cadrul Ședinței Consiliului profesoral al instituție de învățământ în care activează candidatul. * Evaluarea on-line a Raportului de autoevaluare a nivelului de utilizare inovațională a mijloacelor pedagogiei digitale în propriile activități didactice și de mentorat de către experții desemnați de Centrul național de certificare. * Evaluarea activităților de utilizare inovațională a mijloacelor pedagogiei digitale de către experții desemnați de Centrul național de certificare (se va desfășura în instituția în care activează candidatul). * Susținerea on-line a Raportului de autoevaluare a nivelului de utilizare inovațională a mijloacelor pedagogiei digitale în propriile activități didactice și de mentorat în Comisia de evaluare a competențelor digitale, desemnată de Centrul național de certificare. |
| C1 | * Elaborarea de către candidat a *Raportului privind propriile activități de promovare a pedagogiei digitale*. * Prezentarea Raportului privind propriile activități de promovare a pedagogiei digitale în cadrul Ședinței Consiliului profesoral al instituție de învățământ în care activează candidatul. * Evaluarea on-line a Raportului privind propriile activități de promovare a pedagogiei digitale de către experții desemnați de Centrul național de certificare. * Susținerea on-line a Raportului privind propriile activități de promovare a pedagogiei digitale în Comisia de evaluare a competențelor digitale, desemnată de Centrul național de certificare. |
| C2 | * Elaborarea de către candidat a *Lucrării metodice privind experimentarea și implementarea pe scară largă a noile abordări ale pedagogiei digitale*. * Prezentarea Lucrării metodice privind experimentarea și implementarea pe scară largă a noile abordări ale pedagogiei digitale în cadrul Ședinței Consiliului profesoral al instituție de învățământ în care activează candidatul. * Evaluarea on-line a Lucrării metodice privind experimentarea și implementarea pe scară largă a noile abordări ale pedagogiei digitale de către experții desemnați de Centrul național de certificare. * Susținerea on-line a Lucrării metodice privind experimentarea și implementarea pe scară largă a noile abordări ale pedagogiei digitale în Comisia de evaluare a competențelor digitale, desemnată de Centrul național de certificare. |

1. Conținuturile Portofoliului digital (nivelul B1), ale Raportului de autoevaluare a nivelului de utilizare inovațională a mijloacelor pedagogiei digitale (nivelul B2), ale Raportului privind propriile activități de promovare a pedagogiei digitale (nivelul C1), ale Lucrării metodice privind experimentarea și implementarea pe scară largă a noile abordări ale pedagogiei digitale (nivelul C2) sunt prezentate în [*Anexa 1*](#Anexa_1), parte integrantă a acestei Metodologii.
2. Evaluarea se va realiza în limba română sau rusă, la solicitarea cadrului didactic.
3. Documentația aferentă procesului de certificare a competențelor digitale poate fi ținută în format letric sau digital.

# Coordonarea metodologică a procesului de evaluare a competențelor digitale ale cadrelor didactice

## Secțiunea 1. Cadrul instituțional al evaluării competențelor digitale ale cadrelor didactice

1. Cadrul instituțional al evaluării competențelor digitale ale cadrelor didactice include:
2. Comisia națională de certificare a competențelor digitale ale cadrelor didactice.
3. Centrul național de certificare a competențelor digitale ale cadrelor didactice[[1]](#footnote-1).
4. Comisia de evaluare din cadrul Centrului național de certificare a competențelor digitale ale cadrelor didactice. În cadrul Centrului național de certificare pot activa mai multe comisii de evaluare.
5. Organul local de specialitate în domeniul învățământului.
6. Centrele de testare raionale/ municipale/ UTA Găgăuzia[[2]](#footnote-2).
7. Instituțiile de învățământ în care activează cadrele didactice ce solicită evaluarea competențelor digitale.

## Secțiunea 2. Comisia națională de certificare a competențelor digitale ale cadrelor didactice

1. Coordonarea pe plan național a acțiunilor privind organizarea și desfășurarea evaluării competențelor digitale ale cadrelor didactice este asigurată de către Comisia națională de certificare a competențelor digitale ale cadrelor didactice (în continuare Comisia națională de certificare).
2. Comisia națională de certificare este formată din 11 membri, componența căreia se aprobă prin ordinul ministrului educației și cercetării, după cum urmează:
3. președinte – secretarul de stat în domeniul învățământului general;
4. membri: reprezentanți ai Ministerului Educației și Cercetării, Centrului Tehnologii Informaționale și Comunicaționale în Educație, organelor locale de specialitate în domeniul învățământului, asociațiilor profesionale ale cadrelor didactice, asociațiilor de părinți, asociațiilor profesionale din domeniul tehnologiei informației și comunicațiilor.
5. Membrii Comisiei naționale de certificare sunt selectați conform principiului reprezentativității tuturor factorilor interesați din sistemul educațional, mediul de afaceri și societatea civilă, care dispun de calități și competențe ce demonstrează autoritatea profesională și morală și de o reputație ireproșabilă.
6. Ședințele Comisiei naționale de certificare sunt deliberative în cazul prezenței a 2/3 din membri. Deciziile se consideră adoptate cu votul majorității simple a membrilor prezenți.
7. Atribuțiile Comisiei naționale de certificare:
8. aprobă orarul anual al procesului de certificare, Centrul național de certificare, componența nominală a Comisiei de evaluare a competențelor digitale din cadrul Centrului de certificare, lista nominală a experților Centrului de certificare care vor realiza evaluarea portofoliilor digitale, rapoartele și lucrările metodice ale cadrelor didactice, componența nominală a grupurilor de lucru abilitate cu elaborarea instrumentarului de evaluare, Centrele de testare, validate prin ordinul ministrului educației;
9. monitorizează aplicarea prevederilor actelor normative cu referire la organizarea și desfășurarea evaluării competențelor digitale;
10. soluționează sesizările cu privire la organizarea și desfășurarea certificării competențelor digitale;
11. ia act de raportul final privind organizarea și desfășurarea certificării competențelor digitale în vederea formulării deciziilor de ordin conceptual și strategic.

## Secțiunea 3. Centrul național de certificare a competențelor digitale ale cadrelor didactice

1. Misiunea Centrului național de certificare a competențelor digitale ale cadrelor didactice (în continuare Centul național de certificare) este organizarea și desfășurarea evaluării nivelului de stăpânire a competențelor digitale de către cadrele didactice învățământul general și profesional tehnic.
2. Atribuțiile Centrului național de certificare sunt:
3. selectează în bază de concurs experții Centrului naționale de certificare ce vor efectua evaluarea portofoliilor, rapoartelor și lucrărilor metodice ale cadrelor didactice, membrii grupurilor de lucru ce vor elabora materialele pentru testare, instituțiile de învățământ în care vor activa Centrele raionale/ municipale/ UTA Găgăuzia de testare;
4. propune spre aprobare Comisiei naționale de certificare componența Comisiei de evaluare a competențelor digitale din cadrul Centrului național de certificare, lista nominală a experților Centrului naționale de certificare ce vor efectua evaluarea portofoliilor, rapoartelor și lucrărilor metodice ale cadrelor didactice, componența nominală a grupurilor de lucru ce vor elabora materialele pentru testare, Centrele raionale/ municipale/ UTA Găgăuzia de testare;
5. asigura condițiile pentru funcționarea Comisiei de evaluare a competențelor digitale din cadrul Centrului național de certificare;
6. coordonează, în mod permanent, activitatea grupurilor de lucru pentru elaborarea materialelor pentru testare;
7. organizează editarea și distribuirea materialelor pentru testare;
8. asigură traducerea materialelor pentru testare din limba română în limba rusă;
9. desemnează experții care vor realiza evaluarea portofoliilor digitale, rapoartelor și lucrărilor metodice ale cadrelor didactice in baza listelor de experți aprobate de către Comisia națională de certificare;
10. monitorizează activitatea Centrelor de testare, informând Comisia națională de certificare despre derularea procesului de evaluare a nivelului de stăpânire a competențelor digitale de către cadrele didactice din învățământul general și profesional tehnic sub aspectul calității, transparenței și eficienței;
11. aduce la cunoștința Centrelor de testare orarul și termenele de susținere a testelor on-line de către cadrele didactice ce s-au înregistrat pentru evaluarea competențelor digitale;
12. generează pentru fiecare cadru didactic care s-a înregistrat în Sistemul informațional de certificare a competențelor digitale un nume de cont și o parolă destinată susținerii certificării;
13. asigură desfășurarea certificării în mod on-line;
14. comunică în termen de cel mult 5 zile lucrătoare atât cadrelor didactice, cât și Centrului național de certificare rezultatele testărilor on-line și rezultatele evaluării portofoliilor digitale rapoartelor și lucrărilor metodice ale cadrelor didactice;
15. asigură spațiu de stocare pentru postarea portofoliilor digitale, rapoartelor și lucrărilor metodice ale cadrelor didactice ce s-au înregistrat pentru evaluarea competențelor digitale;
16. asigură desfășurarea on-line a evaluărilor portofoliilor digitale, rapoartelor și lucrărilor metodice ale cadrelor didactice, a interviurilor de performanță și de susținere a rapoartelor și lucrărilor respective;
17. este responsabil de înmagazinarea, stocarea și păstrarea rezultatelor testării on-line, a evaluărilor portofoliilor digitale, rapoartelor și lucrărilor metodice și a rezultatelor finale ale certificării;
18. este responsabil pentru eliberarea și evidența Certificatelor, atât în format letric, cât și electronic;
19. asigură buna funcționare a Sistemului informațional de certificare a competențelor digitale;
20. asigură mentenanța Sistemului de management al învățării, destinat formării continue a cadrelor didactice din învățământul general și profesional tehnic în domeniul pedagogiei digitale.

## Secțiunea 4. Comisia de evaluare a competențelor digitale din cadrul Centrului național de certificare

1. Comisia de evaluare a competențelor digitale din cadrul Centrului național de certificare (în continuare Comisia de evaluare) este formată din 5 membri, componența căreia se aprobă prin ordinul ministrului educației și cercetării, după cum urmează:
2. Președinte – directorul instituției desemnate în calitate de Centru național de certificare;
3. membri − un specialist din cadrul Ministerului Educației și Cercetării, un specialist din cadrul Centrului național de certificare, doi specialiști din domeniul pedagogiei digitale.
4. Atribuțiile Comisiei de evaluare sunt:
5. constată rezultatele testării on-line in baza proceselor verbale prezentate de Centrele de testare;
6. constată rezultatele evaluării portofoliilor digitale, a rapoartelor și a lucrărilor metodice ale cadrelor didactice în baza extraselor din procesele-verbale ale ședințelor Consiliilor profesorale din cadrul instituțiilor de învățământ în care activează candidații și a avizelor experților care au evaluat portofoliile digitale, rapoartele și lucrările metodice respective;
7. evaluează candidații în baza interviurilor de performanță, susținerii rapoartelor și lucrărilor metodice respective prin acordarea de calificative admis/respins;
8. ia decizii cu privire la acordarea/neacordarea Certificatelor de competențe digitale de nivelurile B1-C2;
9. întocmește Procesul-verbal cu privire la rezultatele evaluării competențelor digitale ale cadrelor didactice ([*Anexa 2*](#Anexa_2)), care va fi semnat de către toți membrii comisiei prezenți la ședință.

## Secțiunea 5. Organul local de specialitate în domeniul învățământului

1. Atribuțiile organului local de specialitate în domeniul învățământului sunt:
2. prezintă Centrului național de certificare lista instituțiilor de învățământ în care vor fi constituite Centre de testare raionale/ municipale/ UTA Găgăuzia;
3. prezintă Centrului național de certificare președinții și secretarii Centrelor de testare;
4. desemnează reprezentanți ai organului local de specialitate în domeniul învățământului, care vor monitoriza organizarea și desfășurarea testării on-line în Centrele de testare;
5. monitorizează procesul de susținere a testului on-line în Centrele de testare, desfășurarea prezentărilor portofoliilor digitale, rapoartelor și lucrărilor metodice ale candidaților în cadrul Consiliilor profesorale ale instituțiilor de învățământ în care aceștia activează.

## Secțiunea 6. Centrul de testare raional/ municipal/ UTA Găgăuzia

1. Centrele de testare raionale/ municipale/ UTA Găgăuzia se constituie în instituțiile de învățământ care:
2. dispun de personal calificat în domeniul tehnologiei informației și comunicațiilor (cu studii profesional tehnice postsecundare sau superioare în domeniul tehnologiei informației și comunicațiilor);
3. dispun de o sală cu cel puțin 15 calculatoare, calculatoarele aflându-se la o distanță de cel puțin 1,5 metri unul de altul;
4. sala de calculatoare este dotată cu un sistem de monitorizare video ce poate fi conectat la Sistemul informațional de certificare a competențelor digitale;
5. sala de calculatoare este dotată cu o tablă interactivă / un ecran inteligent, o imprimantă, legătură telefonică;
6. calculatoarele sunt conectate la Internet în bandă largă;
7. pe calculatoarele sunt instalate produse-program destinate bunei desfășurări a testării on-line: navigatoare de Internet, produse-program de oficiu, produse-program pentru conferințe video.
8. Pentru fiecare Centru de testare se desemnează:
9. un președinte – directorul instituției de învățământ în care este instituit Centrul de testare, desemnat prin ordinul ministrului educației;
10. un secretar – un cadru didactic din instituția în care este constituit Centrul de testare;
11. doi observatori − cadre didactice din instituția în care este constituit Centrul de testare.
12. Atribuțiile președintelui Centrului de testare sunt:
13. transmite Centrului național de certificare lista sălilor și capacitatea fiecăreia din ele;
14. asigură sală de calculatoare și echipamentul necesar pentru susținerea de către cadrele didactice a testelor on-line conform termenelor stabilite de Centrul național de certificare;
15. asigură funcționalitatea echipamentelor și a conexiunii la Internet pe durata susținerii testului on-line de către cadrele didactice;
16. este responsabil de întocmirea proceselor-verbale vizând testarea on-line în Centrul de testare respectiv;
17. vizează lista cadrelor didactice înregistrate pentru susținerea testului on-line primită de la Centrul de certificare;
18. semnează listele nominale ale cadrelor didactice prezente la testare, procesele-verbale de constatare a rezultatelor administrării testelor on-line, aplicând pe ele ștampila instituției de învățământ în care funcționează Centrului de testare;
19. este responsabil de organizarea și desfășurarea testării on-line în strictă corespundere cu prevederile prezentei metodologii.
20. Atribuțiile secretarului Centrului de testare sunt:
21. primește de la Centrul național de certificare lista cadrelor didactice înregistrate pentru susținerea testului on-line;
22. primește de la Centrul național de certificare, înainte de susținerea nemijlocită a testului, informațiile de acces a fiecăruia din candidați (URL, nume de utilizator, parolă) la Sistemul informațional de certificare a competențelor digitale;
23. verifică identitatea candidaților conform actelor valabile de identitate;
24. verifică deținerea extrasului din decizia Consiliului profesoral cu referire la rezultatele prezentării portofoliului digital în instituția de învățământ;
25. consemnează în procesul verbal administrarea testului on-line de către cadrul didactic ([Anexa 3](#Anexa_3)); procesul-verbal este semnat de către președinte, secretar, observator și candidat;
26. întocmește Registrul de înscriere a proceselor-verbale privind organizarea și desfășurarea testării on-line a cadrelor didactice în Centrul de testare (se va numerota și ștampila fiecare foaie);
27. transmite Centrului național de certificare procesul-verbal semnat;
28. este responsabil de organizarea și desfășurarea testării on-line în strictă corespundere cu prevederile prezentei metodologii.
29. Atribuțiile observatorului Centrului de testare sunt:
30. asistă la susținerea de către candidați a testului on-line;
31. monitorizează folosirea de către candidați doar a mijloacelor informatice oferite de produsul-program de testare on-line;
32. raportează președintelui Centrului de testare cazurile de încălcare a regulilor stabilite de prezenta metodologie.

## Secțiunea 7. Instituția de învățământ în care activează cadrul didactic

1. Atribuțiile instituției de învățământ în care activează cadrele didactice ce au solicitat evaluarea competențelor digitale sunt:
2. recomandă/nu recomandă certificarea competențelor digitale în baza deciziei Consiliului profesoral cu privire la calitatea portofoliului digital, a rapoartelor și lucrărilor metodice respective;
3. prezintă cadrului didactic extrasul din decizia Consiliului profesoral ([*Anexa nr. 4*](#Anexa_4)) cu referire la rezultatele prezentării portofoliului digital, a rapoartelor și lucrărilor metodice respective;
4. asigură buna desfășurare a procesului de evaluare direct în instituție a activităților cadrului didactic ce solicită certificarea competențelor digitale de nivelul B2 de către experții desemnați de Centrul național de certificare;
5. păstrează în arhiva instituției de învățământ, în format letric sau digital, o copie a Certificatului de competențe digitale ale cadrului didactic.

## Secțiunea 8. Cadrul didactic

1. Notifică secretariatul instituției de învățământ despre inițierea procesului de certificare ([*Anexa 5*](#Anexa_5)).
2. Se înregistrează în Sistemul informațional de certificare a competențelor digitale, completând în acest scop formularul on-line furnizat de acest sistem.
3. În cazul nivelului A1, cadrul didactic:
4. susține testul on-line (locația, data și ora sunt la discreția candidatului);
5. în cazul promovării testului, descarcă certificatul respectiv.
6. În cazul nivelului A2, candidatul:
7. selectează în formularul on-line Centrul de testare, data și ora susținerii testului on-line;
8. la data și ora prestabilită se prezintă la Centrul de testare;
9. susține testul on-line în Centrul de testare;
10. în cazul promovării testului, descarcă certificatul respectiv.
11. În cazul nivelului B1, cadrul didactic:
12. elaborează Portofoliul digital;
13. prezentă Portofoliul digital în cadrul Ședinței Consiliului profesoral al instituție de învățământ în care activează;
14. selectează în formularul on-line Centrul de testare, data și ora susținerii testului on-line;
15. la data și ora prestabilită se prezintă la Centrul de testare;
16. susține testul on-line în Centrul de testare;
17. susține on-line Interviului de performanță în Comisia de evaluare a competențelor digitale;
18. în cazul deciziei pozitive a Comisiei de evaluare, descarcă certificatul respectiv.
19. În cazul nivelului B2, candidatul:
20. elaborează Raportul de autoevaluare a nivelului de utilizare inovațională a mijloacelor pedagogiei digitale în propriile activități didactice și de mentorat;
21. prezentă Raportul în cadrul Ședinței Consiliului profesoral al instituție de învățământ în care activează;
22. desfășoară în instituția de învățământ în care lucrează, în prezența experților desemnați de Centrul național de certificare, a 3-4 activități de utilizare inovațională a mijloacelor pedagogiei digitale (lecții deschise, activități de cerc, expoziții, concursuri etc.);
23. susține on-line Raportul de autoevaluare a nivelului de utilizare inovațională a mijloacelor pedagogiei digitale în propriile activități didactice și de mentorat în Comisia de evaluare a competențelor digitale;
24. în cazul deciziei pozitive a Comisiei de evaluare, descarcă certificatul respectiv.
25. În cazul nivelului C1, cadrul didactic:
26. elaborează Raportul privind propriile activități de promovare a pedagogiei digitale;
27. prezentă Raportul în cadrul Ședinței Consiliului profesoral al instituție de învățământ în care activează;
28. susține on-line Raportul privind propriile activități de promovare a pedagogiei digitale în Comisia de evaluare a competențelor digitale;
29. în cazul decizie pozitive a Comisiei de evaluare, descarcă certificatul respectiv.
30. În cazul nivelului C2, cadrul didactic:
31. elaborează Lucrarea metodică privind experimentarea și implementarea pe scară largă a noile abordări ale pedagogiei digitale;
32. prezentă Lucrarea în cadrul Ședinței Consiliului profesoral al instituție de învățământ în care activează;
33. susține on-line Lucrarea metodică privind experimentarea și implementarea pe scară largă a noile abordări ale pedagogiei digitale în Comisia de evaluare a competențelor digitale;
34. în cazul decizie pozitive a Comisiei de evaluare, descarcă certificatul respectiv.

# Subiectele de evaluare a competențelor digitale

1. Subiectele pentru testare, baremele de corectare și pragul admis/respins sunt elaborate de către Centrul național de certificare.
2. Subiectele pentru testare se clasifică în categoria documentelor secret de serviciu din momentul demarării acțiunilor de elaborare a acestora și până la momentul când ele devin publice. Elaborarea subiectelor se face conform următoarelor criterii:
3. să fie în concordanță cu Cadrul de competențe digitale al cadrelor didactice din educație și Referențialul de evaluare a competențelor;
4. să solicite candidaților capacități de soluționare a diverselor probleme ce apar în procesul utilizării mijloacelor oferite de pedagogia digitală.
5. Testul se alcătuiește pentru fiecare din nivelurile A1, A2 și B1.

# ÎNSCRIEREA CANDIDAȚILOR

1. Înscrierea cadrelor didactice pentru obținerea Certificatului de competențe digitale se face la secretariatul instituției în care aceștia activează. Totodată, candidații se înregistrează on-line și în Sistemul informațional de certificare a competențelor digitale.
2. Candidații indică în mod expres nivelul de competențe digitale pentru care aspiră.
3. În Sistemul informațional de certificare a competențelor digitale fiecărui candidat i se alocă un cod unic de identificare.

# ORGANIZAREA EVALUĂRII COMPETENȚELOR DIGITALE

## Secțiunea 1. Susținerea testului on-line

1. În cazul nivelului A1, testul on-line se susține din orice locație, la orice dată și la orice oră.
2. În cazul nivelurilor A2 și B1 testul de evaluare a competențelor digitale se susține on-line în Centrul de testare.
3. Sala în care se susține testul on-line este echipată cu camere de monitorizare video.
4. Pentru realizarea testului on-line, se acordă 3 (trei) ore astronomice. Timpul rezervat pentru realizarea subiectelor/itemilor se calculează din momentul în care candidatul a început rezolvarea acestora.
5. Candidatul se prezintă la Centrul de testare la care s-a înregistrat, cu cel puțin 15 minute înainte de ora începerii testării propriu-zise, prezintând actul de identitate.
6. Secretarul Centrului de testare transmite cadrului didactic informația de acces la sistemul de testare on-line.
7. Susținerea testului on-line constă în oferirea de către candidați a răspunsurilor la itemii generați de sistemul informatic.
8. Itemii se afișează câte unul pe ecranul calculatorului. Candidatul va avea posibilitatea de a accesa repetat fiecare din itemi, în funcție de domeniul din care face parte itemul, atât timp cât testul nu a fost finalizat.
9. Susținerea propriu zisă a testului on-line este precedată de un test de acomodare alcătuit din trei itemi. Pentru rezolvarea testului de acomodare punctaje nu se acordă. După ce candidatul se familiarizează cu procesul de testare, el trece la rezolvarea testului propriu-zis.
10. Testul on-line este evaluat cu calificativul „admis”/„respins”
11. Sesiunea testării întreruptă din cauza unor defecțiuni tehnice se transferă la data stabilită de organul local de specialitate în domeniul învățământului și coordonată cu Centrul național de certificare.
12. Candidații vor confirma on-line, în termen de cel puțin 6 (șase) zile înainte de ziua testării, disponibilitatea de a fi prezent la testare.
13. Cadrele didactice care din motive obiective nu s-au prezentat la susținerea testului on-line conform orarului prestabilit au dreptul să susțină testul în următoarea sesiune de testare, stabilită de Centrul național de certificare. Documentul ce confirmă absența motivată va fi prezentat în formă electronică Centrului național de certificare.
14. În cazul unei absențe nemotivate sau nepromovării testului on-line, înregistrarea pentru o nouă testare on-line va fi posibilă nu mai devreme de 6 (șase) luni începând cu data sesiunii curente.
15. Rezultatele testării în format letric sau digital sunt păstrate în instituția de învățământ în care a fost constituit Centrul de certificare.

## Secțiunea 2. Publicarea materialelor de evaluare

1. Centrul național de certificare publică pe pagina sa oficială Web mostre de teste on-line și bareme pentru evaluarea competențelor digitale.
2. Centrul național de certificare oferă fiecăruia din candidați posibilitatea de a vizualiza on-line rezultatele corectării testului realizat de ei.

## Secțiunea 3. Evaluarea portofoliului digital, a rapoartelor și a lucrărilor metodice

1. Candidatul prezintă portofoliul digital, raportul sau lucrarea metodică în cadrul ședinței Consiliului profesoral al instituției de învățământ în care activează.
2. Candidatul transmite la Centrul național de certificare extrasul din decizia Consiliului profesoral cu privire la prezentarea portofoliului digital, raportului sau a lucrării metodice.
3. Centrul național de certificare asigură evaluarea independentă a fiecărui portofoliului digital, raport sau lucrare metodică de către doi experți din lista aprobată de către Comisie de evaluare.
4. Experții primesc acces la portofoliile digitale, la rapoarte și la lucrări metodice doar după ce acestea au fost codificate.
5. Portofoliile digitale, rapoartele și lucrările metodice vor trece în mod obligatoriu expertiza anti-plagiat. Expertiza anti-plagiat se va efectua atât în raport cu materialele din spațiul public, cât și cu portofoliile digitale, rapoartele și lucrările metodice stocate în sistemul informațional al Centrului național de certificare.
6. Portofoliile digitale, rapoartele și lucrările metodice sunt evaluate cu calificativul „admis”/„respins”.

## Secțiunea 4. Susținerea interviului de performanță, a rapoartelor și lucrărilor metodice

1. Susținerea interviului de performanță, a rapoartelor și a lucrărilor metodice se organizează pentru cadrele didactice care aspiră pentru Certificatele de competențe digitale de nivelurile B1-C2.
2. Susținerea interviului de performanță, a rapoartelor și a lucrărilor metodice se organizează on-line, în cadrul ședințelor Comisiei de evaluare.

# COMUNICAREA REZULTATELOR

1. Comisia de evaluare întocmește procesul-verbal cu referire la rezultatele nivelului de stăpânire a competențelor digitale ale cadrelor didactice ([Anexa 2](#Anexa_2)). Procesul-verbal este semnat de către membrii comisiei prezenți la ședință.
2. Un extras din procesul-verbal, conform [Anexei 2](#Anexa_2) la prezenta metodologie, este transmis în instituția de învățământ în care activează cadrul didactice.
3. În baza rezultatelor obținute de cadrul didactic (testul on-line, evaluarea portofoliului digital, a raportului sau a lucrării metodice, a interviul de performanță, a susținerii raportului sau a lucrării metodice, după caz) Centrul național de certificare eliberează în format letric sau digital certificatul care atestă unul din nivelurile A1-C2.
4. Comunicarea rezultatelor finale pentru cadrele didactice se face la instituția de învățământ în care activează aceștia, după parcurgerea tuturor etapelor procesului de certificare.

# Contestații

1. La orice etapă a procesului de certificare candidatul poate înainta contestații referitoare la eventualele încălcări ale prevederilor prezentei metodologii.
2. Afirmațiile referitoare la presupusele încălcări ale prezentei metodologii trebuie să se refere doar la aspectele de procedură, corectitudinea testelor, funcționarea echipamentelor și produselor-program utilizate în procesul certificării.
3. Contestațiile se depun on-line în Sistemului informațional de certificare a competențelor digitale.
4. Soluționarea contestațiilor se va efectua în termen de două luni de la data depunerii acestora.

# DISPOZIȚII SPECIALE

1. Nu sunt obligați să susțină testarea on-line deținătorii de certificate cu recunoaștere internațională ce atestă stăpânirea competențelor digitale, eliberate de entitățile indicate în [Anexa 6](#Anexa_6). În cazul prezentării de către candidat a unui astfel de certificat, în procesul-verbal de constatare a susținerii testului on-line ([Anexa 3](#Anexa_3)) se indică denumirea certificatului respectiv și nivelul maxim al Cadrului de competențe digitale pentru care se acordă calificativul “admis”.
2. Respectarea prezentei metodologii este obligatorie pentru toate persoanele antrenate în organizarea și desfășurarea evaluării competențelor digitale.
3. Nu se permite colectarea sau favorizarea acțiunilor de colectare a fondurilor materiale sau bănești de la orice persoană fizică ori juridică, în legătură cu organizarea și desfășurarea evaluării competențelor digitale.
4. Procesele-verbale ([Anexa 3](#Anexa_3)) se păstrează în arhiva instituției de învățământ în care a fost constituit Centrul de testare, în decurs de 5 ani.
5. Procesul-verbal cu referire la rezultatele evaluării competențelor digitale ale cadrelor didactice din învățământul ([Anexa 2](#Anexa_2)) se păstrează în arhiva Centrului național de certificare în decurs de cinci ani.

Anexa 1

la Metodologia de organizare și desfășurare a evaluării competențelor digitale ale cadrelor didactice din învățământul general și profesional tehnic

**Conținuturile recomandate   
ale portofoliului digital, rapoartelor și lucrărilor metodice**

1. Portofoliile digitale, rapoartele și lucrările metodice vor fi structurate după cum urmează:

*Pagina de titlu*: instituția de învățământ în care activează candidatul, numele, prenumele, titlul portofoliului digital, raportului sau al lucrării metodice (după caz), nivelul de competențe digitale la care pretinde candidatul, localitatea și anul.

*Pagina 2*: Date succinte despre candidat: studii, gradul didactic, stagiul pedagogic, disciplinele predate.

*Pagina 3*: Declarația pe propria răspundere privind respectarea dreptului de autor: “Prin prezenta confirm că materialele din acest portofoliu digital, raport, lucrare metodică (după caz) au fost elaborate de mine. În cazul materialelor preluate din alte surse, acest lucru este indicat în mod explicit prin referințe la sursele respective”.

*Paginile ce urmează (cel mult 20 de pagini)*: descrierea succintă, pe domenii de competențe digitale, a propriilor activități didactice, metodice sau de mentorat, a produselor digitale elaborate de candidat, a cercetărilor pedagogice efectuate de candidat, a activităților de promovare a pedagogiei digitale etc.

*Ultimele 2-3 pagini*: concluzii și recomandări.

1. Activitățile și produsele digitale invocate în portofoliile digitale, rapoartele și lucrările metodice vor corespunde nivelului fiecăreia din competențele digitale și specificului acestora[[3]](#footnote-3).
2. În calitate de dovezi ce confirmă desfășurarea de către candidat a anumitor activități vor fi aduse exemple de proiecte didactice implementate, agende ale evenimentelor, diplome, certificate de participare, certificate de formator, publicații în mass media, în ediții metodice și științifice.
3. În calitate de resurse digitale educaționale, elaborate de către candidat vor fi aduse documente text, prezentări electronice, lecții digitale, teste interactive, jocuri didactice, secvențe video, secvențe audio, site-uri educaționale etc.
4. Dovezile ce confirmă desfășurarea de către candidat a anumitor activități și resursele digitale educaționale elaborate de candidat nu vor fi incluse în documentul propriu-zis, ci vor fi referite prin linkuri.
5. Portofoliul digital, raportul sau lucrarea metodică, după caz, va fi perfectată în format PDF, va avea un volum nu mai mare de 2 Megaocteți și va fi semnată electronic de către candidat.
6. În afară de datele personale ale candidatului, atât fișierul PDF, cât și toate dovezile și resursele educaționale referite în el nu vor conține date cu caracter personal (nume, prenume, data nașterii, imagini de persoane etc.), cu excepția celor publicate deja în cadrul evenimentelor publice etc.).

Anexa 2

la Metodologia de organizare și desfășurare a evaluării competențelor digitale ale cadrelor didactice din învățământul general și profesional tehnic

**Procesul-verbal nr. \_\_\_\_\_\_\_**

**cu privire la rezultatele evaluării competențelor digitale ale cadrelor didactice**

**din \_\_\_\_\_ \_\_\_\_\_\_\_\_\_\_\_\_\_\_ 20 \_\_\_**

Urmare evaluării competențelor digitale ale cadrelor didactice, Comisia de evaluare a Centrului național de certificare în următoarea componență:

Președinte, directorul Centrului național de certificare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(nume, prenume)

Membru, specialist din cadrul Ministerului Educației și Cercetării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(nume, prenume)

Membru, Centrului național de certificare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(nume, prenume)

Membru, specialist în domeniul pedagogiei digitale \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(nume, prenume)

Membru, specialist în domeniul pedagogiei digitale \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(nume, prenume)

au constatat următoarele:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Nr.** | **Nume, prenume** | **Instituția de învățământ** | **Raion/ municipiu/ UTA Găgăuzia** | **Localitate** | **Rezultatele testării on-line** | **Rezultatele evaluării Portofoliului digital / Raportului / Lucrării metodice** | | | **Rezultatele susținerii Interviului / Susținerii Raportului / Lucrării metodice** | **Decizia cu privire la acordarea/neacordarea Certificatului de competențe digitale cu indicarea nivelului** |
| **Evaluator I** | **Evaluator II** | **Instituția de învățământ** |
| 1 |  |  |  |  |  |  |  |  |  |  |
| 2 |  |  |  |  |  |  |  |  |  |  |
| … |  |  |  |  |  |  |  |  |  |  |
|  |  |  |  |  |  |  |  |  |  |  |

Pentru conformitate semnează:

Președinte, directorul Centrului național de certificare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Membru, specialist din cadrul Ministerului Educației și Cercetării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Membru, specialist din cadrul Centrului național de certificare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Membru, specialist în domeniu pedagogiei digitale \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Membru, specialist în domeniu pedagogie digitale \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Anexa 3

la Metodologia de organizare și desfășurare a evaluării competențelor digitale ale cadrelor didactice din învățământul general și profesional tehnic

**Proces-verbal nr. \_\_\_\_\_\_**

**de constatare a administrării testului on-line**

**din \_\_\_ \_\_\_\_\_\_\_\_\_\_\_\_\_\_ 20\_\_**

Centrul de testare din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea completă a instituției în care a fost constituit Centrul de testare)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(raion/municipiu/ UTA Găgăuzia, localitate)

Domnul/Doamna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(nume, prenume)

angajat/angajată a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea completă a instituției de învățământ)

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(raion/municipiu, localitate)

în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(se va indica postul ocupat, disciplina școlară predată, după caz)

S-a prezentat pe data de \_\_\_ \_\_\_\_\_\_\_\_\_\_\_\_\_\_\_ 20 \_\_ la susținerea testului on-line pentru evaluarea competențelor digitale de nivelul \_\_\_\_\_\_\_

După caz: A prezentat Certificatul cu recunoaștere internațională:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(se va indica denumirea certificatului, numărul, seria, data eliberării)

Pentru conformitate semnează:

Președintele Centrului de testare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Secretarul Centrului de testare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Observatorul Centrului de testare \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Candidatul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Anexa 4

la Metodologia de organizare și desfășurare a evaluării competențelor digitale ale cadrelor didactice din învățământul general și profesional tehnic

**Extras**

**din procesul-verbal**

**nr. \_\_\_\_\_\_\_ din \_\_\_\_\_ \_\_\_\_\_\_\_\_\_\_\_\_ 20\_\_\_**

al ședinței Consiliului profesoral al \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(denumirea completă a instituției de învățământ)

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(raion/municipiu/UTA Găgăuzia, localitate)

Domnul/Doamna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nume, prenume)

angajat/angajată în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(se va indica postul ocupat, disciplina școlară predată, după caz)

a prezentat în cadrul ședinței Consiliului profesoral (bifați documentul în cauză):

* Portofoliul digital (nivelul B1).
* Raportul de autoevaluare a nivelului de utilizare inovațională a mijloacelor pedagogiei digitale (nivelul B2).
* Raportul privind activitățile de promovare a pedagogiei digitale (nivelul C1).
* Lucrarea metodică privind experimentarea și implementarea pe scară largă a noile abordări ale pedagogiei digitale (nivelul C2).

**S-a decis:**

Se recomandă / Nu se recomandă pentru certificarea competențelor digitale de nivelul: \_\_\_\_

Pentru conformitate semnează:

Directorul instituției de învățământ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Secretarul Consiliului profesoral \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Candidatul/Candidata \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

(nume, prenume) (semnătura)

Anexa 5

la Metodologia de organizare și desfășurare a evaluării competențelor digitale ale cadrelor didactice din învățământul general și profesional tehnic

Domnul Director / Doamna Directoare,

Subsemnatul (a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(numele, prenumele)

angajat(ă) în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(se va indica postul ocupat, disciplina școlară predată, după caz)

în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(denumirea completă a instituției de învățământ)

din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(raion/municipiu/UTAG, localitate)

vă anunț că inițiez procedura de certificare a competențelor digitale pe care le dețin de nivel:

A1 A2 B1 B2 C1 C2

(se va sublinia)

În acest scop m-am înregistrat în Sistemul informațional de certificare a competențelor digitale.

(Propoziția de mai jos se va include doar în cazul nivelurilor B1, B2, C1, C2)

Rog să dispuneți evaluarea în cadrul ședinței Consiliului profesoral:

* a Portofoliului digital (nivelul B1),
* a Raportului de autoevaluare a nivelului de utilizare inovațională a mijloacelor pedagogiei digitale (nivelul B2),
* a Raportului privind activitățile de promovare a pedagogiei digitale (nivelul C1),
* a Lucrări metodice privind experimentarea și implementarea pe scară largă a noile abordări ale pedagogiei digitale (nivelul C2).

Documentul respectiv poate fi accesat pe adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(se va indica URL-ul)

Data: \_\_\_\_\_\_\_\_\_\_\_\_\_\_\_\_ Semnătura: \_\_\_\_\_\_\_\_\_\_\_\_\_\_\_\_\_\_

Anexa 6

la Metodologia de organizare și desfășurare a evaluării competențelor digitale ale cadrelor didactice din învățământul general și profesional tehnic

**Lista  
certificatelor cu recunoaștere internațională  
deținătorilor cărora în cadrul testării on-line li se acordă din oficiu calificativul “admis”**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 20 \_\_\_\_\_\_\_\_\_\_\_\_**

|  |  |  |  |  |  |
| --- | --- | --- | --- | --- | --- |
| **Nr. crt.** | **Denumirea certificatului cu recunoaștere internațională** | **Denumirea entității care a eliberat certificatul cu recunoaștere internațională** | **Punctajul minim obținut la examenul de certificare organizat de entitate** | **Perioada de valabilitate a certificatului cu recunoaștere internațională** | **Nivelul maxim al Cadrului de competențe digitale pentru care în cazul testării on-line se acordă calificativul “admis”** |
|  |  |  |  |  | se va indica unul din nivelurile A1-C2 |
|  |  |  |  |  |  |
|  |  |  |  |  |  |
|  |  |  |  |  |  |

1. În calitate de Centru național de certificare se propune Centrul Tehnologii Informaționale și Comunicaționale în Educație (CTICE). [↑](#footnote-ref-1)
2. Centrele de testare vor fi instituite în instituțiile de învățământ ce dispun de condițiile respective. [↑](#footnote-ref-2)
3. Anexele 2-6 la Cadrul de competențe digitale al cadrelor didactice din educație, aprobat prin Ordinului Ministrului Educației și Cercetării nr. 1110/2023. [↑](#footnote-ref-3)